Første gang Stirling Castle er nævnt på skrift, er omkring 1110, hvor kong [[Alexander 1. af Skotland|Alexander 1.]] indviede et kapel her.<ref name=Fawcett17/> Det har tilsyneladende været et etableret kongeligt sted, da Alexander døde her i 1124. Under hans efterfølger [[David 1. af Skotland|David 1.s]] styre blev Stirling en [[royal burgh]], og slottet blev et vigtigt administrativt center.<ref name=Fawcett17>Fawcett, p.17</ref> Kong [[William 1. af Skotland|William 1.]] etablerede en [[hjortepark]] sydvest for slottet, men efter han blev fanget af englænderne i 1174, blev han tvunget til at overgive flere slotte som Stirling og [[Edinburgh Castle|Edinburgh]] ved [[freden i Falaise]]. Der findes ingen tegn på, at englænderne brugte slottet, og det blev formelt givet tilbage til skotterne af [[Richard 1. af England]] i 1189. Stirling fortsatte med at være en af kongens foretrukne fæstninger, og William døde her i 1214.<ref>Fawcett, p.18</ref> Senere udlagde [[Alexander 3. af Skotland|Alexander 3.]] den nye park (kendt som New Park) til jagt i 1260'erne.<ref>Stair-Kerr, p.16</ref>
Historie Arkæologi